**Ministru kabineta noteikumu projekta**

**„Grozījumi Ministru kabineta 2009.gada 22.decembra noteikumos Nr.1627 „Nacionālā kino centra nolikums”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2009.gada 22.decembra noteikumos Nr.1627 „Nacionālā kino centra nolikums”” (turpmāk – Projekts) sagatavots, lai precizētu un papildinātu Ministru kabineta 2009.gada 22.decembra noteikumos Nr.1627 „Nacionālā kino centra nolikums” (turpmāk – Centra nolikums) noteiktos Nacionālā kino centra (turpmāk – Centrs) ar funkciju izpildi saistītos uzdevumus un tiesības, un konkrēti, precizētu Centra uzdevumu veikt filmu nesēju, kas ir nozīmīga audiovizuālā mantojuma sastāvdaļa, atjaunošanu un digitalizēšanu, kā arī veidot saturu kino nozares datubāzei, nodrošinot kino nozares datubāzes pieejamību sabiedrībai, un papildinātu Centra tiesības ar tiesībām iekasēt maksu par Centra sniegtajiem maksas pakalpojumiem. Projekts stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Valsts pārvaldes iekārtas likuma 16.panta pirmo daļu, pēc Centra iniciatīvas, lai precizētu un papildinātu Centra nolikumā noteiktos Centra ar funkciju izpildi saistītos uzdevumus.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Centra nolikuma 4.4.apakšpunkts nosaka, ka, lai nodrošinātu Centra nolikuma 3.punktā minēto funkciju izpildi, Centrs atjauno un digitalizē to filmu nesējus, kuru mantisko autortiesību vai blakustiesību īpašnieks ir valsts. Saskaņā ar Latvijas Republikas Augstākās tiesas 2017.gada 31.janvāra spriedumu lietā Nr.SKC-69/2017 (C30171108) autortiesības uz 973 padomju laikā uzņemtajām filmām nepieder ne Latvijas valstij, ne AS „Rīgas kinostudija”. Savukārt autoru – fizisko personu, kuru radošā darba rezultātā tapa šīs filmas, – tiesības turpina pastāvēt, un tās aizsargājamas vispārīgā kārtībā. Ņemot vērā minēto, Projekta 1.punkts paredz precizēt Centra nolikuma 4.4.apakšpunktu, nosakot, ka, lai nodrošinātu Centra nolikuma 3.punktā minēto funkciju izpildi, Centra uzdevums ir atjaunot un digitalizēt to filmu nesējus, kuri ir valsts īpašumā, svītrojot no Centra nolikuma 4.4.apakšpunkta autortiesību un blakustiesību jēdzienus. Centram arī līdz šim Centra nolikuma 3.punktā minēto funkciju izpildei bija noteikts uzdevums atjaunot un digitalizēt filmu nesējus, kuru īpašnieks ir valsts, minētais uzdevums tiek veikts gadskārtējā valsts budžeta likumā Kultūras ministrijas budžeta apakšprogrammā 19.03.00 „Filmu nozare” Centra darbības nodrošināšanai piešķirtā finansējuma ietvaros.Centra nolikuma 4.8.apakšpunkts nosaka, ka, lai nodrošinātu Centra nolikuma 3.punktā minēto funkciju izpildi, Centra uzdevums ir ar līgumu deleģēt privātpersonai kino nozares datubāzes veidošanu un tās pieejamības nodrošināšanu. Kino nozares datubāze filmas.lv ir izveidota Kultūras ministrijas padotībā esošo valsts pārvaldes iestāžu sadarbības rezultātā, tehniski to uztur Kultūras informācijas sistēmu centrs, savukārt Centrs nodrošina kino nozares datubāzi ar saturu – informāciju par Latvijas filmām. Projekta 2.punkts paredz precizēt Centra nolikuma 4.8.apakšpunktu, nosakot, ka Centra uzdevums ir veidot saturu kino nozares datubāzei un nodrošināt tās pieejamību sabiedrībai, lai ikviens, kurš vēlas skatīties latviešu filmas, to varētu darīt ne tikai Latvijā, bet visā pasaulē.Projekta 3.punkts paredz papildināt Centra nolikumu ar 5.3.1apakšpunktu, nosakot, ka Centram ir tiesības iekasēt maksu par Centra sniegtajiem maksas pakalpojumiem, kas saistīti ar Centra funkciju īstenošanu, atbilstoši Ministru kabineta noteiktajam maksas pakalpojumu cenrādim. Piemēram, Centra nolikuma 4.10.apakšpunktā ir noteikts, ka Centrs popularizē Latvijas audiovizuālās kultūras garīgās un materiālās vērtības, sagatavo publikācijas – zinātniskus pētījumus un citus materiālus, izdod informatīvos izdevumus kino un filmu nozarē. Tādēļ Centra nolikumā ir nepieciešams paredzēt, ka Centram ir tiesības sniegt maksas pakalpojumus, kas saistīti ar Centra funkciju īstenošanu, atbilstoši Ministru kabineta noteiktajam maksas pakalpojumu cenrādim, piemēram – iekasēt maksu par Centra sagatavotajām publikācijām un iespieddarbiem kino jomā, lai informāciju par Latvijas audiovizuālās kultūras garīgajām un materiālajām vērtībām padarītu pieejamāku plašākai sabiedrībai, ciktāl šādas darbības rezultātā netiek kavēta, ierobežota vai deformēta konkurence. Centrs izstrādās atbilstošus grozījumus Ministru kabineta 2013.gada 17.septembra noteikumos Nr.858 „Nacionālā kino centra publisko maksas pakalpojumu cenrādis”. Projekta 3.punktā paredzētās Centra nolikuma 5.3.1apakšpunktā noteiktās Centra tiesības iekasēt maksu par Centra sniegtajiem publiskajiem maksas pakalpojumiem, kas saistīti ar Centra funkciju īstenošanu, atbilstoši Ministru kabineta noteiktajam maksas pakalpojumu cenrādim Centrs īsteno ciktāl šādas darbības neierobežo, nekavē vai nedeformē konkurenci Konkurences likuma un ar to saistīto normatīvo aktu izpratnē. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kino industrijas pārstāvji, Latvijas sabiedrība un Latvijas diasporas iedzīvotāji, kā arī no 2020.gada decembra visi pasaules iedzīvotāji, kuri saprot latviešu, angļu, krievu valodu, jo filmas tiks nodrošinātas ar aprakstiem minētajās valodās, un filmās būs subtitri. Filmu pieejamība un apjoms un valodas tiks pakāpeniski palielināts. Filmu skatīšanās būs bezmaksas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ņemot vērā Latvijas Republikas Augstākās tiesas 2017.gada 31.janvāra spriedumā lietā Nr. SKC-69/2017 (C30171108) atzīto, ka autortiesības uz padomju laikā uzņemtajām filmām nepieder Latvijas valstij, ir nepieciešams veikt grozījumus Ministru kabineta 2011.gada 28.jūnija noteikumos Nr.495 „Noteikumi par metodiku, kādā Nacionālais kino centrs aprēķina maksu par filmu izmantošanu, kuru autortiesības vai blakustiesības pieder vai piekrīt valstij”.Centrs sagatavos arī atbilstošus grozījumus Ministru kabineta 2013.gada 17.septembra noteikumos Nr.858 „Nacionālā kino centra publisko maksas pakalpojumu cenrādis”, kuros nepieciešams noteikt aktuālos Centra sniegtos maksas pakalpojumus, kā arī attiecīgi svītrot maksas pakalpojumus, kurus Centrs vairs nesniedz. |
|  2. | Atbildīgā institūcija | Centrs. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2020.gada 14.jūlijā ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2020.gada 27.jūlijam rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 2. | Sabiedrības līdzdalība projekta izstrādē | Sabiedrības pārstāvji tika aicināti līdzdarboties Projekta izstrādē, līdz 2020.gada 27.jūlijam rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. |
| 3. | Sabiedrības līdzdalības rezultāti | Sabiedrības līdzdalības rezultātā pēc Projekta ievietošanas Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” sabiedrības pārstāvju viedoklis par Projektu netika saņemts. |
| 4. | Cita informācija | Nav |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Erdmane 67358859

Baiba.Erdmane@nkc.gov.lv